**Biharkeresztes Város Román Nemzetiségi Önkormányzat 7.**

ELNÖKÉTŐL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## ELŐTERJESZTÉS

*a VII. Keresztesi Román Nemzetiségi Kulturális Találkozóról*

Biharkeresztes Város Román Nemzetiségi Önkormányzata 2016. október 1. napján rendezte meg az I. Keresztesi Román Nemzetiségi Kulturális Találkozót, amely azóta minden évben megrendezésre kerül a Bethlen Gábor Alapkezelő Zrt. és a Magyarországi Románok Országos Önkormányzatának pályázati támogatásával.

Biharkeresztes Város Román Nemzetiségi Önkormányzata 2024. november 27. napján immár hetedik alkalommal kívánja megrendezni a Keresztesi Román Nemzetiségi Kulturális Találkozót, mely rendezvénynek a Biharkeresztesi Szivárvány Óvoda és Bölcsőde ad otthont.

A nap folyamán Ki Mit Tud vetélkedő megtartására kerül sor.

A versenyt az alábbi kategóriákba hirdetjük meg: - tánc

* vers, mondóka
* népdal, dal
* rajz, műalkotás
* hagyományos ételek

Kérem a képviselő-testületet az előterjesztés megvitatására, melyhez elfogadásra javaslom az alábbi

**Határozati javaslat-ot**

Biharkeresztes Város Román Nemzetiségi Önkormányzat Képviselő-testülete a Biharkeresztesi Szivárvány Óvoda és Bölcsődében 2024. november 27. napján megrendezésre kerülő VII. Keresztesi Román Nemzetiségi Kulturális Találkozó megrendezésére 50 000 Ft.-ot biztosít az önkormányzat 2024. évi költségvetésének terhére biztosítja.

**Felelős**: Csaláné Bartha Csilla elnök

**Határidő**: 2024. november 27.

Biharkeresztes, 2024. november 22.

**Csaláné Bartha Csilla**

elnök